**NOTA INFORMATIVĂ**

la proiectul hotărârii Guvernului *,,*Privind aprobarea categoriilor de vîrstă ale deponenților Băncii de Economii pentru plata sumei indexate în anul 2020”

|  |
| --- |
| **Denumirea autorului și, după caz, a participanților la elaborarea proiectului** |
| Proiectul hotărârii de Guvern ,,Privind aprobarea categoriilor de vîrstă ale deponenților Băncii de Economii pentru plata sumei indexate în anul 2020” a fost elaborat de către Ministerul Finanțelor. |
| **Condițiile ce au impus elaborarea proiectului de act normativ și finalitățile urmărite** |
| Proiectul de hotărîre propus a fost elaborat în baza deciziei Comisiei centrale pentru indexarea depunerilor băneşti ale cetățenilor (Proces-verbal nr.67 din 11 februarie 2020) în vederea executării prevederilor art.7 lit. b) al Legii nr.1530-XV din 12 decembrie 2002 privind indexarea depunerilor băneşti ale cetățenilor în Banca de Economii, potrivit cărora Guvernul urmează să precizeze anual, în funcție de sumele prevăzute în bugetul de stat pentru indexare, categoriile de cetățeni ale căror depuneri se vor indexa. **Principalele prevederi ale proiectului și evidențierea elementelor lor**Prin intermediul prezentului proiect de hotărâre se propune aprobarea categoriilor de vîrstă ale deponenților Băncii de Economii născuți în anii 1948-1951 pentru plata sumei indexate la etapa 2 în anul 2020, reieșind din statistica achitării sumelor indexate în perioada anilor 2003-2019 și suma alocată în acest scop în legea bugetului de stat pe anul în curs. În afară de aceasta, va continua plata sumei indexate aferente etapei 1 celor deponenți, care din diferite motive nu au ridicat indexarea în anii precedenți.  |
| **Fundamentarea economico-financiară** |
| În Legea bugetului de stat pe anul 2020 pentru compensarea pierderilor pentru depunerile băneşti ale cetățenilor în Banca de Economii sînt aprobate 64 mil. lei.  |
| **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului ,,Privind aprobarea categoriilor de vîrstă ale deponenților Băncii de Economii pentru plata sumei indexate în anul 2020” va fi publicat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul ”Transparența decizională”, secțiunea ”Procesul decizional” și pe site-ul [particip.gov.md](http://particip.gov.md/proiecte). |

|  |  |
| --- | --- |
|  |  |
|  |  |